jkorsvik/nowiki_second_scrape_merged huggingface dataset:
Ambon (øy)

Ambon er en indonesisk øy i øygruppen Molukkene. Den har et areal på 775 km² og er fjellrik.


== Geografi ==
Ambon ligger cirka 2 000 km nordøst for Jakarta. Øya er av vulkansk opprinnelse og har et areal på cirka 775 km² og er cirka 51 km lang. Den deles av et nes i den sørøstre delen Leitimor og den nordlige delen Hitoe. 
Store deler av øya dekkes av tropisk regnskog. Hovedsakelig dyrkes det maniok, sago, ris, kakao og kaffe. De tidligere mest betydelige krydderne muskat og kryddernellik dyrkes bare i mindre kvantiteter.
Ambon har cirka 441 000 innbyggere (2010). Hovedstaden heter også Ambon (330 335 innbyggere, 2010) og ligger på øyas midtre del ved Amboynabukten.
Høyeste fjell er Mount Salahutu på cirka 1 225 moh.


== Historie ==
Ambon ble trolig bebodd av melanesiere allerede cirka 1500 f.Kr. Portugisere kom som de første europeerne i 1526 og gjorde øya til sentrum for de såkalte Krydderøyene.
I 1609 ble området overtatt av nederlendere som i 1610 ble hovedsete i Vereenigde Oostindische Compagnie. Omkring 1615 etablerte også britene en handelsbase på øya gjennom British East India Company noe som innledet en mindre handelskrig som kulminerte i den såkalte Amboinamassakren i 1623 da tyve ansatte ble myrdet av nederlandske ansatte og handelsposten ble ødelagt.  
I 1796 ble øya atter erobret av britene som imidlertid gav tilbake området i 1802 etter Freden i Amiens. Etter en ny erobring i 1810 ble området returnert på nytt til nederlenderne i 1814. Ambon ble så hoveddysfi hele Molukkene og ble befestet stadig mer.
De store flåtebasene på Ambon ble inntatt i 1942 av Japan under andre verdenskrig.
Etter Indonesia selvstendighet i 1949 vokste misnøyen over sentralstyret, noe som den 25. april 1950 ledet til en ensidig proklamasjon av Republik Maluku Selatan (Republikken Sørmolukkene). Dette forsøket på selvstyre ble slått ned av indonesiske styrker i løpet av noen uker.
Ambon har lenge vært en base for kristne misjonærer til området og en stor del av befolkningen konverterte til kristendom selv om den dominerende tro er islam.
I begynnelsen av 1999 brøt det ut uroligheter mellom kristne og muslimer som eskalerte i voldsomme opptrinn med store materielle ødeleggelser. Urolighetene varte helt frem til 2004.


== Litteratur ==
Conboy, Kenneth; Morrison, James (1999). Feet to the Fire CIA Covert Operations in Indonesia, 1957–1958. Annapolis: Naval Institute Press. ISBN 1-55750-193-9. 
Ricklefs, M.C. (1991). A History of Modern Indonesia Since c.1300 (2nd utg.). London: Macmillan. s. 25, 28. ISBN 0-333-57689-6. 
Kahin, Audrey R; Kahin, George McT (1997) [1995]. Subversion as Foreign Policy The Secret Eisenhower and Dulles Debacle in Indonesia. Seattle and London: University of Washington Press. ISBN 0-295-97618-7. 


== Eksterne lenker ==
(en) Ambon – kategori av bilder, video eller lyd på Commons 
Ambon Information Website
Elisabeth Strøm Henriksen

Elisabeth Strøm Henriksen (født 8. februar 1940 i Oslo, død 13. mai 1985 i Oslo) var en norsk dukkespiller og skuespiller.


== Kunstnerisk virke ==


=== Dukkespiller ===
Allerede i 1953 var Elisabeth Strøm Henriksen aktiv som dukkespiller. Hun var ansatt ved Folketeatrets dukketeater, som ble ledet av faren Julian Strøm. Forestillingen Nils og Blåmann var en urfremføring av Ivar Mauritz-Hansens og Sigurd Winsnes' skuespill (som egentlig var skrevet som et teaterstykke for «vanlige skuespillere»), og hadde premiere 4. november 1953. Etter dette fulgte en rekke nye dukketeaterforestillinger frem til 1967.Da Folketeatret og Det Nye Teater ble slått sammen til Oslo Nye Teater i 1959, fortsatte dukketeatervirksomheten som del av den nye institusjonen.
Foruten arbeidet som dukkespiller på teaterscenen, medvirket Elisabeth Strøm Henriksen i en rekke av innspillingene til «Julian Strøms Dukketeater» for NRK barne-TV.


=== Skuespiller ===
Strøm Henriksen opptrådte også som skuespiller. Allerede som barn var hun med i barneteaterforestillinger på Folketeatret, der hennes far Julian Strøm og søsteren Birgit Strøm arbeidet. Som femtenåring spilte Elisabeth Strøm en av dronningens terner i Folketeatrets juleforestilling Snehvit og de 7 dvergene i 1955. Oppsetningen var basert på et manus av Sverre Gran.
Den egentlige skuespillerdebuten var i Shakespeares En Midtsommernattsdrøm i Frognerparken sommeren 1963. Arbeiderbladets Paul Gjesdahl skrev i sin anmeldelse at «Som skøyeren Pukk debuterte Elisabeth Strøm på den synlige talescenen. Det var en morsom og lovende debut. Både i replikker og bevegelser ga hun en overbevisende skildring av den verdensberømte spilloppmakeren.»Senere spilte hun blant annet rollen som en av melkemannen Tevjes døtre i Det Norske Teatrets oppsetning av Spelemann på taket i 1968. Lasse Kolstad spilte hovedrollen som Tevje, og oppsetningen var en av Det Norske Teatrets største suksesser. Etter å ha blitt spilt for fulle hus i Oslo, var forestillingen på turné rundt om i landet i et samarbeid med Riksteatret.


==== Fjernsynsteatret ====
Hun medvirket også som skuespiller i de to Fjernsynsteater-oppsetningene Båndet (1964), skuespill av August Strindberg i regi av Magne Bleness, og Frydenberg (1965), skrevet av Johan Borgen og regissert av Barthold Halle.


==== Lenker til NRKs fjernsynsarkiv ====
Frydenberg, første gang sendt i NRK Fjernsynsteatret 5. april 1965 – besøkt 11. desember 2017. Elisabeth Strøm spilte rollen som «Den gode fe».
Båndet, første gang sendt i NRK Fjernsynsteatret 24. november 1964 – besøkt 11. desember 2018. Elisabeth Strøm spilte rollen som «tjenestepiken Alma Jonsson».


== Familie ==
Elisabeth Strøm Henriksen var datter av Julian Strøm, og søster av dukkespiller Birgit Strøm. Hun er moren til skuespiller og regissør Camilla Strøm Henriksen. 


== Referanser ==


== Eksterne lenker ==
(en) Elisabeth Strøm Henriksen på Internet Movie Database 
(no) Elisabeth Strøm Henriksen hos Sceneweb
Europacupen i paraalpint 2016/17

Europacupen i paraalpint 2016/17 var en sammenlagtserie i alpint for funksjonshemmede utøvere, som ble arrangert av IPC fra 17. november 2016 til 31. mars 2017. 
Det ble konkurrert i klassene;

Sittende
Stående
Synshemmede


== Resultater menn ==


=== Sittende ===
Norske utøvere: Jesper Pedersen kom på 18.-plass med 130 poeng.


=== Stående ===


=== Synshemmede ===


== Resultater kvinner ==


=== Sittende ===


=== Stående ===


=== Synshemmede ===


== Kilder ==
IPC - Europa Cup Overall Rankings Winter Season 2016/17


== Eksterne lenker ==
Den internasjonale paralympiske komité - offisiell hjemmeside
Macrodorcas fulvonotata

Macrodorcas fulvonotata er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannen 19-31 millimeter), slank, blankt svart hjortebille, pronotum med to mursteinsrøde flekker på sidene, dekkvingene med en mursteinsrød sidestripe. Hannen har forholdsvis korte kjever med en kraftig, firkantet tann. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank, hodet og sidekantene på pronotum og dekkvinger tett punkterte.


== Levevis ==
Larvene utvikler seg i morken ved av løvtrær.


== Utbredelse ==
Arten er kjent fra India, Nepal og Bhutan.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Gruppen Cladognathini
Slekten Macrodorcas Motschulsky, 1862
Underslekten Pogonodorcus Seguy, 1954
Macrodorcas fulvonotata (Parry, 1862)


== Eksterne lenker ==
Bilde av arten
Artikkelen har ingen egenskaper for arter i Wikidata
(en) Macrodorcas – kategori av bilder, video eller lyd på Commons
Macrodorcas virginiae

Macrodorcas virginiae er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannen 18-31 millimeter), slank, brunsvart hjortebille. Hannen har lange, nokså rette kjever med en kraftig, firkantet tann nær spissen. Pronotum er rundet, tydelig bredere enn dekkvingene.


== Levevis ==
Larvene utvikler seg i morken ved av løvtrær.


== Utbredelse ==
Arten er bare kjent fra det nordlige Thailand.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Gruppen Cladognathini
Slekten Macrodorcas Motschulsky, 1862
Underslekten Pogonodorcus Seguy, 1954
Macrodorcas virginiae (Bomans, 1991)


== Eksterne lenker ==
Bilde av arten
Artikkelen har ingen egenskaper for arter i Wikidata
(en) Macrodorcas – kategori av bilder, video eller lyd på Commons
Seoul Broadcasting System

Seoul Broadcasting System (SBS) er en sydkoreansk radio- og tv-kringkaster. I mars 2000  endret den navnet sitt fra Seoul Broadcasting System. Den har levert jordbasert digital tv-tjeneste i ATSC-format siden 2001, og T-DMB-tjeneste siden 2005.


== Eksterne lenker ==
Offisielt nettsted 
(en) Seoul Broadcasting System – kategori av bilder, video eller lyd på Commons
Chileistomus cucullatus

Chileistomus cucullatus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En nokså liten (11-18 millimeter), avlang og litt flat, brunsvart hjortebille. Hannes kjever er knivformede, omtrent så lange som hodet, sagtakkede på innersiden. Hodet er spredt og nokså kraftig punktert. Pronotum har et avrundet framspring i midten foran. Pronotum og dekkvinger er halvmatte, ganske tett punkterte. Dekkvingene har oftest flekker av lyse skjell, men disse kan mangle.


== Utbredelse ==
Arten er utbredt i Chile og det vestlige Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Sclerostomus Burmeister, 1847 (i vid forstand)
Slekten (eller underslekten) Chileistomus Weinreich, 1960 - noen ganger regnet som en egen slekt
Chileistomus cucullatus (Blanchard, 1847)


== Kilder ==
M.J. Paulsen (2005) A revision of the southern South American stag beetles of the genus Sclerostomus Burmeister (Coleoptera: Scarabaeoidea: Lucanidae). Zootaxa 1060: 1-26 [1]
Oversikt over artene
Generic Guide to New World Scarabid Beetles – Sclerostomus


== Eksterne lenker ==
Artikkelen har ingen egenskaper for arter i Wikidata
Bildegalleri
Europacupen i paraalpint 2015/16

Europacupen i paraalpint 2015/16 var en sammenlagtserie i alpint for funksjonshemmede utøvere, som ble arrangert av IPC gjennom alpinsesongen 2015 til 2016. 
Det ble konkurrert i klassene;

Sittende
Stående
Synshemmede


== Resultater menn ==


=== Sittende ===
Norske utøvere: Jesper Pedersen kom på 8.-plass med 375 poeng.


=== Stående ===


=== Synshemmede ===


== Resultater kvinner ==


=== Sittende ===


=== Stående ===


=== Synshemmede ===


== Kilder ==
IPC - Europa Cup Overall Rankings Winter Season 2015/16


== Eksterne lenker ==
Den internasjonale paralympiske komité - offisiell hjemmeside
Kobe steel

Kobe Steel Ltd (株式会社神戸製鋼所 eller Kabushiki-gaisha Kōbe Seikō-sho) er en japansk produsent av produkter spesielt i stål, aluminium, magnesium, titan og kopper. 
Hovedkontoret er i Kobe. Bedriften ble opprettet 1. september 1905. Plasseringen i en havneby var og er fordelaktig for import av metalliske råvarer og kull. 
De bruker merkevaret Kobelco. 
Kobe Steel er Japans tredje største stålprodusent. De benyttes blant annet av bilprodusenter som Toyota, Mitsubishi og Honda, samt amerikanske bilprodusenter som General Motors. Selskapets største enkeltkunde er Mitsubishi Heavy Industries.
I 2017 ble det oppdaget omfattende svindel i bedriften med juksing med sertifikater og produkter.


== Produkter ==

Deres ni hovedforretningsområder er kort beskrevet:
Iron & Steel: kjøper inn jernmalm, som de tilvirker i Kakogawa Works og Nadahama Works til masovner. Deretter lager de produkter, av spesialstål så vell som mer ordinære stålprodukter som plater og bjelker.Welding: lager sveiseelektroder, sveiseroboter, utfører sveiserelaterte tester, analyser og konsulentvirksomhet.Aluminium & Copper: lager aluminiumsplater, aluminiumsfolie, materialer til harddisker, kopper for elektronikk, aluminiumlegeringer, magnesiumlegeringer, titan og titanlegeringer med mer.Machinery: lager utrustning til kjernekraftverk, energi anlegg og kjemisk industri med mer.Engineering: designer stålframstillingsanlegg med mer.Kobelco Eco-Solutions: lager gjenvinningsanlegg for organisk avfall, avfallsforbrenningsverk med mer.Kobelco Construction Machinery: lager gravemaskiner og hjullastere med mer.Kobelco Cranes: lager kraner.Other: lager superledere med mer.


== Svindelen ==
Over 20.000 tonn med produkter skal ha blitt sendt fra selskapets fabrikker med forfalskede kvalitetssikringer i 12-månedersperioden frem til i august 2017 – tilsvarende fire prosent av produksjonen, ifølge selskapet. Det kan være langt mer omfattende. Det skal ha pågått en organisert forfalskning av kvalitetssikringen av selskapets produkter, som brukes blant annet i biler og passasjerfly. Flere titalls personer ved minst tre fabrikker har deltatt, blant annet ledere.Fram til oktober 2017 var det avdekket at det er solgt stål med forfalsket kvalitetsdokumentasjon til over 30 navngitte utenlandske kunder som blant annet Boeing, Airbus, General Motors, Tesla og den franske bilgiganten PSA. Kobe Steel har innrømmet å ha forfalsket kvalitetsdata for produkter som selges til rundt 200 kunder verden over, produkter som altså er benyttet i både fly og biler.Forfalskningene kan ha pågått siden 1960-tallet.


== Kilder ==
Komodo

Komodo er en øy i Indonesia. Der lever det mange komodovaraner i vill tilstand. Administrativt er øya en del av provinsen Nusa Tenggara Timur. Øya er på 390 km² og har over 1 000 innbyggere. Komodovaranen er den største nålevende øglearten.
Bintan

Bintan er en indonesisk øy med en størrelse på 1.866 km², som ligger omkring 48 km sørøst for Singapore. Det er den største av de 3.200 øyer i Riau-øygruppen. Den er blitt et av de viktigste industrielle såvel som turistmessige områder i Indonesia. Øyas viktigste by er Tanjung Pinang.


== Eksterne lenker ==
(en) Bintan – kategori av bilder, video eller lyd på Commons
Menneskerettighetsutvalget

Menneskerettighetsutvalget (eller Lønning-utvalget) var et utvalg nedsatt av Stortingets presidentskap 18. juni 2009. Utvalgets oppgave var å utrede og fremme forslag til endringer i Grunnloven med det formål å styrke menneskerettighetenes stilling i norsk rett. Teologen og den tidligere lagtingspresidenten Inge Lønning ble satt til å lede utvalget. I tillegg besto utvalget av Stortingets tidligere visepresident Carl I. Hagen, fylkesmann i Telemark og tidligere statsråd Kari Nordheim-Larsen, høyesterettsadvokat Pål W. Lorentzen, høyesterettsdommer Hilde Indreberg, professor i statsvitenskap Janne Haaland Matlary og førsteamanuensis i rettsvitenskap Jan E. Helgesen. Sekretær for utvalget var professor i rettsvitenskap Benedikte Moltumyr Høgberg.
Utvalget la frem forslag til endringer i Grunnloven i Dokument 16 (2011-2012), avgitt 19. desember 2011. De fleste av utvalgets forslag ble vedtatt av Stortinget 13. mai 2014 som et ledd i feiringen av Grunnlovens 200-årsjubileum. Endringene regnes som de mest omfattende grunnlovsendringene siden Grunnloven ble vedtatt 17. mai 1814. Det ble bl.a. inntatt et nytt kapittel E i Grunnloven om menneskerettigheter, som inkluderte nye grunnlovsrettigheter som forbud mot tortur og dødsstraff, rett til rettferdig rettergang, rett til å bli ansett uskyldig inntil det motsatte er bevist (uskyldspresumsjonen), rett til privat- og familieliv, forenings- og forsamlingsfrihet, bevegelsesfrihet, rett til sosial støtte ved manglende arbeidsevne, samt barns rettigheter. I juni 2015, i forbindelse med 200-årsjubileet til Høyesterett, ble også den tidligere konstitusjonelle sedvanerett om at domstolene har rett og plikt til å prøve grunnlovsmessigheten av lover vedtatt av Stortinget slik Menneskerettighetsutvalget hadde foreslått.


== Eksterne lenker ==
Dokument 16 (2011-2012) (PDF)
Johan Nystrøm

Johan Arnesøn Nystrøm (født 1938) er vektløfter og driver et massasjesentrum i lokalene til Nidarø Treningssenter. Johan A. Nystrøm er tidligere arkitekt og forfatter av boken Bare lænt... eller?.  
Nystrøm sluttet tidlig med vektløfting og ble etterhvert keeper på høyt nivå. I pensjonistalder gjorde han comeback som vektløfter. 14. august 2010 satte han norsk rekord i klasse M8 (70-74 år) og vektklassen -85 kg med støt på 82 kg og sammenlagt 144 kg. (Rykket 62 kg på dette stevnet). Han løftet for Trondheim Atletklubb.Han har gitt ut boken Bare lænt... eller? hvor han skriver om sin oppvekst under og etter Den andre verdenskrig.  


== Referanser ==
Konsumentverket

Konsumentverket kan vise til:

Konsumentverket (Finland)
Konsumentverket (Sverige)
Konsumentverket (Finland)

Konsumentverket (finsk: Kuluttajavirasto) var en finsk statlig myndighet som hadde til oppgave å trygge forbrukernes rettslige, økonomiske og helserelaterte stilling samt å påvirke samfunnets beslutninger i forbrukerspørsmål. Konkurrensverket og Konsumentverket ble slått sammen til Konkurrens- och konsumentverket fra 1. januar 2013.


== Eksterne lenker ==
Konkurrens- och konsumentverket
Californias guvernør

Californias guvernør er delstatsoverhode og regjeringssjef i den amerikanske delstaten California. Guvernøren har ansvar for å iverksette og håndheve delstatens lover og foreslå delstatsbudsjett for den lovgivende forsamlingen, og er øverstkommanderende for California National Guard og California State Military Reserve. Embedet som guvernør ble opprettet i 1849, året før California ble en delstat.
Guvernøren velges av Californias innbyggere for en periode på fire år, og kan gjenvelges én gang.


== Se også ==
Liste over Californias guvernører


== Referanser ==


== Eksterne lenker ==
(en) Offisielt nettsted 
(en) Governors of California – kategori av bilder, video eller lyd på Commons
Europacupen i paraalpint 2013/14

Europacupen i paraalpint 2013/14 var en sammenlagtserie i alpint for funksjonshemmede utøvere, som ble arrangert av IPC gjennom alpinsesongen 2013 til 2014. 
Det ble konkurrert i klassene;

Sittende
Stående
Synshemmede


== Resultater menn ==


=== Sittende ===
Norske utøvere: Thomas Jacobsen kom på 10.-plass med 136 poeng.


=== Stående ===
Norske utøvere: Mads Andreassen kom på 17.-plass med 115 poeng.


=== Synshemmede ===


== Resultater kvinner ==


=== Sittende ===


=== Stående ===


=== Synshemmede ===


== Kilder ==
IPC - Europa Cup Overall Rankings Winter Season 2013/14


== Eksterne lenker ==
Den internasjonale paralympiske komité - offisiell hjemmeside
Per Buarø

Per Buarø (født 24. mars 1945 i Trondheim, Sør-Trøndelag) er en norsk tidligere styrkeløfter og vektløfter, som konkurrerte for KK-67 og Trondheim KK.


== Resultater og meritter i styrkeløft ==


=== NM i styrkeløft ===


=== Lag-NM i styrkeløft ===


=== VM i styrkeløft ===


=== Utvalgte øvrige styrkeløftstevner ===


== Resultater og meritter i vektløfting ==


== Referanser ==
Den irsk-britiske grense

Den irsk-britiske grense løper 499 km fra Lough Foyle nord på øya Irland til Carlingford Lough i nordøst, og skiller Irland fra den britiske regionen Nord-Irland. Grensen er beskrevet som en av de mest atypiske i sitt historiske opphav, geografiske kontekst og administrative regime. Den ble definert i Government of Ireland Act 1920 der det ble skrevet at alle grevskap unntatt seks tilhører det nye selvstyrende Irland.
Etter Langfredagsavtalen fra 1998 ble grensekontrollene med sikkerhetssjekk avviklet og har siden ikke vært en fysisk markert grense.Etter folkeavstemningen om Storbritannias EU-medlemskap 2016 er spørsmålet om grensekontroller eller ikke usikker, og det er et av de sentrale forhandlingspunktene i brexit-prosessen.
Det er flere enn 200 veier som krysser grensen. Noen går tilbake til det første landet etter grensekrysning og deretter over grensen igjen.


== Referanser ==
Bromma Idrettslag

Bromma Idrettslag (stiftet 16. januar 1916) er et idrettslag fra Nes i Hallingdal. Klubben har tidligere også hatt avdelinger for friidrett og skøytesport.
Pål Gunnar Mikkelsplass vant kongepokal for sin 50 km langrenn under NM på ski 1986.


== Referanser ==


== Litteratur ==
«Bromma Idrettslag». Norske skiløpere : Skihistorisk oppslagsverk i 5 bind – Østlandet Nord. Oslo: Skiforlaget - Erling Ranheim. 1955. s. 839–840. 
«Øvre Buskerud Idrettskrets». Organisasjonsoversikt. Oslo: Norges Idrettsforbund. 1957. s. 50–53 (51).
Europacupen i paraalpint 2012/13

Europacupen i paraalpint 2012/13 var en sammenlagtserie i alpint for funksjonshemmede utøvere, som ble arrangert av IPC gjennom alpinsesongen 2012 til 2013. 
Det ble konkurrert i klassene;

Sittende
Stående
Synshemmede


== Resultater menn ==


=== Sittende ===


=== Stående ===


=== Synshemmede ===


== Resultater kvinner ==


=== Sittende ===


=== Stående ===


=== Synshemmede ===


== Kilder ==
IPC - Europa Cup Overall Rankings Winter Season 2012/13


== Eksterne lenker ==
Den internasjonale paralympiske komité - offisiell hjemmeside
Kjell Skybak

Kjell Skybak (født 2. august 1929) er en norsk tidligere styrkeløfter, som konkurrerte for Groven Atletklubb, Oslo Power Club og Oslo Styrkeløftklubb.


== Nasjonale resultater og meritter i styrkeløft ==


=== NM i styrkeløft ===


=== Lag-NM i styrkeløft ===


=== Veteran-NM i styrkeløft ===


== Internasjonale resultater og meritter i styrkeløft ==


=== EM i styrkeløft ===


=== VM i styrkeløft ===


== Referanser ==
Mobilt internettutstyr

Et mobilt internettutstyr er et multimedia-kapabelt mobilt utstyr som sørger for trådløs aksess til internett. De er konstruert for å sørge for underholdning, informasjon og lokasjonsbaserte tjenester for personlig eller næringsmessig bruk. De tillater to-veis kommunikasjon og sanntids deling. De har blitt beskrevet  som en nisje mellom smarttelefoner og nettbrett.Ettersom egenskapene til mobilt nettutstyr er i ferd med å bli tilgjengelige for smarttelefoner og nettbrett, blir begrepet idag for det meste brukt om nettbrett med lav såvel som høy ytelse.


== Referanser ==
Rui Faria

Rui Filipe da Cunha Faria (født 14. juni 1975) er en portugisisk fotballtrener, kjent som José Mourinhos høyre hånd i mange år. Per 2017 er han assistenttrener for Manchester United FC. Faria forlot United etter 2017/2018-sesongen.


== Referanser ==


== Eksterne lenker ==
(en) Rui Faria – Transfermarkt (manager) 
(en) Rui Faria – WorldFootball.net 
(en) Rui Faria – Soccerway 
(en) Rui Faria – PlaymakerStats.com (manager)
Nettop

En nettop, også kalt miniatyr-PC, Mini-PC eller Smart Micro PC, er en liten, rimelig, strømbesparende, legacy-free stasjonær PC som er konstruert for oppgaver som internett-surfing, aksessering av webapplikasjoner, dokumentprosessering og avspilling av video og lyd. Ordet nettop er et teleskopord for internett og Stasjonær PC (desktop). Det er motparten til en Nett-PC.


== Referanser ==